с оглед на приемането на използването на два светлоотразителя по един или повече участъци от съответните им мрежи, ако резултатът от оценката е положителен, и определят подходящите условия за това, които трябва да бъдат основани на оценката на рисковете и експлоатационните изисквания. Посочената оценка се извършва в рамките на максимален срок от 6 месеца след получаване на искането на железопътното предприятие. Поставянето на светлоотразители трябва да бъде прието, освен ако държавите членки не могат по надлежен начин да обосноват отказа въз основа на отрицателния изход от оценката.
 По-специално държавите членки трябва да полагат усилия да позволят използването на светлоотразители по коридорите за железопътни товарни превози с оглед да дадат приоритет на съществуващите понастоящем участъци със затруднения. Съответните участъци и подробната информация за всякакви условия, свързани с тях следва да се записват в РИНФ. Докато информацията се кодира в РИНФ, управителят на инфраструктура осигурява предаването на информацията на железопътните предприятия чрез други подходящи средства. Управителят на инфраструктура идентифицира участъците от линии, по които се изискват 2 постоянни червени светлини в РИНФ.
 Постепенно премахване
 До 31 март 2021 г. на основание на препоръка от Агенцията и като взема предвид констатациите в докладите, предоставени от държавите членки, Комисията, като има предвид съображенията за безопасността и пропускателната способност, както и ценовото отражение по време на прехода, прави преглед на датите и спецификациите с оглед на хармонизирането на разпоредбите за сигнализацията на задния край, така че светлоотразителите да бъдат приети в целия Съюз.
 Освен ако в прегледа не се посочи друго, прилагат се следните крайни срокове за приемане на товарни влакове, оборудвани с два светлоотразителя:
 1)от 1 януари 2022 г., по коридорите за железопътни товарни превози, посочени в съответствие с Регламент (ЕС) 913/2010
 5
 .
 2)от 1 януари 2026 г., в цялата железопътна мрежа на Европейския съюз.
 Комисията докладва на комитета, посочен в член 51 от Директива (ЕС) 2016/797, за напредъка на изпълнението на точка 4.2.2.1.
 4.2.2.2.Чуваемост на влака
 4.2.2.2.1Общо изискване
 Железопътното предприятие гарантира, че влакът е оборудван със звуково предупредително устройство, което да сигнализира за приближаването му.
 4.2.2.2.2Контрол
 Задействането на звуковото предупредително устройство трябва да бъде възможно от всички позиции на управление.
 4.2.2.3.Идентификация на возилата
 Всяко возило има уникален номер, по който се отличава от всяко друго железопътно возило. Този номер трябва да бъде ясно изписан най-малко на всяка надлъжна страна на возилото.
 Също така, трябва да е възможно да бъдат идентифицирани експлоатационните ограничения, които важат за возилото.
 Допълнителни изисквания са формулирани в допълнение З.
 4.2.2.4.Безопасност на пътниците и товара
 4.2.2.4.1Безопасност на товара
 Железопътните предприятия гарантират, че товарните возила са натоварени по безопасен и надежден начин и остават в това състояние през цялото пътуване.
 4.2.2.4.2Безопасност на пътниците
 Железопътното предприятие гарантира, че пътниците се превозват безопасно при потеглянето и по време на пътуването.
 4.2.2.5.Съвместимост с маршрута и композиране на влака
 4.2.2.5.1 Съвместимост с маршрута
 А)Железопътното предприятие носи отговорност всички возила във влаковата композиция да са съвместими с маршрута (маршрутите), по който (които) се предвижда тя да бъде експлоатирана.
 Железопътното предприятие предвижда процедура в своята система за управление на безопасността (СУБ), която да гарантира, че всички